open-index/open-wikipedia-markdown huggingface dataset:
Σταυράκιος

Ο **Σταυράκιος** (απεβ. 11 Ιανουαρίου 812) ήταν Βυζαντινός αυτοκράτορας, γιος του Νικηφόρου Α΄ και συμβασιλέας με τον πατέρα του από το 803, ο οποίος ηγείτο του τιμητικού σώματος των Ικανάτων.

## Βιογραφία
Μετά τον θάνατο του πατέρα του στις 26 Ιουλίου του 811, κατά την πανωλεθρία του βυζαντινού στρατού από τους Βουλγάρους του Κρούμου στη Μάχη της Πλίσκας και λόγω του σοβαρού τραυματισμού του ίδιου στην σπονδυλική στήλη, ο Σταυράκιος καταλάβαινε ότι δεν μπορούσε να διοικήσει και σκέφτηκε να ορίσει ως διάδοχο του τη σύζυγό του Θεοφανώ. Φοβούμενος το ενδεχόμενο της ανόδου της Θεοφανούς στο θρόνο, ο Πατριάρχης Νικηφόρος, ο μάγιστρος Θεόκτιστος και ο δομέστικος Στέφανος συμφιλιώθηκαν και συμφώνησαν να αναγορεύσουν αυτοκράτορα τον Μιχαήλ Α΄ Ραγκαβέ. Μετά την ανατροπή του στις 2 Οκτωβρίου του 811, ο Σταυράκιος έσπευσε να καρεί μοναχός και να καταφύγει σε μοναστήρι. Εκεί πέθανε στις 11 Ιανουαρίου του 812 από το τραύμα του που είχε μολυνθεί.

## Οικογένεια
Νυμφεύτηκε τη Θεοφανώ την Αθηναία, στενή συγγενή (αδελφή;) της Ειρήνης της Αθηναίας Αυτοκράτειρας των Ρωμαίων. Δεν απέκτησε απογόνους.

Κατηγορία:Δυναστεία του Νικηφόρου
Σειληνοί

Οι **Σειληνοί** (ή **Σιληνοί**) ήταν δαίμονες των ρεόντων υδάτων και της ευφορίας της γης, σύντροφοι του Διόνυσου. Αν και συχνά συγχέονται με τους Σάτυρους, ήταν διαφορετικά πλάσματα. Έμοιαζαν αρκετά με Κένταυρους, έχοντας αυτιά, ουρά και οπλές αλόγου και κατάγονταν από τη Θράκη και τη Φρυγία. 

Αρχηγός τους ήταν ο Σειληνός, που είχε διαπαιδαγωγήσει τον θεό Διόνυσο και που χρησίμευε σαν μάντης στους ανθρώπους, μόνο όμως αφού αυτοί τον μεθούσαν. Οι Σειληνοί συνήθως διασκέδαζαν τον Διόνυσο παίζοντας μουσική και χορεύοντας με τις Μαινάδες, ενώ κατά τον μύθο είχαν πολεμήσει μαζί με τον Διόνυσο εναντίον των Γιγάντων.

## Παραπομπές

Κατηγορία:Όντα της ελληνικής μυθολογίας
Κατηγορία:Δαίμονες
Κατηγορία:Μυθολογικά πλάσματα
Ρω Μεγίστης

Η **Ρω** ή **Άγιος Γεώργιος**, η αρχαία **Ρώγη** ή **Ρόπη**, είναι νησίδα που βρίσκεται 2,8 ν.μ. δυτικά του Καστελόριζου και 3 ν.μ. νοτιότερα από τις τουρκικές ακτές (της Λυκίας). Το μέγεθος του νησιού είναι 1,486 τ.χλμ. και το μήκος της ακτογραμμής του φθάνει τα 8,8 χλμ.

## Ιστορικά στοιχεία
Το νησί χρησίμευε ως κρίκος στην αλυσίδα στρατιωτικών παρατηρητηρίων του Ροδιακού κράτους. Μικρό οχυρό αποτελούμενο από κεντρικό ορθογώνιο πύργο, αρχικά διώροφο, βρίσκεται κτισμένο στην κορυφή μικρού λόφου. Σώζεται σε ύψος 4 μ. περίπου, κτισμένο με το ισόδομο σύστημα. Στην εσωτερική πλευρά των τειχών υπάρχει ενίσχυση από μικρότερους αποστρογγυλευμένους λίθους ενώ επισκευές και συντήρηση πρέπει να έγιναν κατά τη βυζαντινή και ιπποτική εποχή. Ο διπλός εξωτερικός περίβολος μαζί με τους ισχυρούς τοίχους μαρτυρεί ότι το οχυρό δεν ήταν απλή φρυκτωρία αλλά σημαντική στρατηγική θέση. Στο εσωτερικό βρίσκουμε την δεξαμενή επενδυμένη με υδραυλικό κονίαμα (κουρασάνι). Χρονολογείται από τον 4ο αι. π.Χ. Στα νεότερα χρόνια ο θρύλος αναφέρει ότι χρησιμοποιήθηκε από τον Λάμπρο Κατσώνη ως ορμητήριο.thumb|341x341px|Ο τάφος της Κυράς της Ρω.|αριστεράΕκεί βρίσκεται το μνημείο της Δέσποινας Αχλαδιώτη. Η ξακουστή Κυρά της Ρω, μοναδική κάτοικος του νησιού για πολλά χρόνια ύψωνε κάθε μέρα για δεκαετίες την Ελληνική σημαία, μέχρι το 1982 οπότε και απεβίωσε. Αντίγραφο του μνημείου βρίσκεται στη Μεγίστη. Η νησίδα Ρω διαθέτει δύο παραλίες, τον Άγιο Γεώργιο και τη Στρογγύλη.

Σήμερα κατοικείται ουσιαστικά από μικρό απόσπασμα του Ελληνικού Στρατού, το οποίο έχει ως κύριο μέλημα να υψώνει κάθε μέρα και να προστατεύει την Ελληνική σημαία, συνεχίζοντας έτσι την παράδοση της Κυράς της Ρω.

## Παραπομπές


Κατηγορία:Βραχονησίδες του Καστελλόριζου
Κατηγορία:Σύμπλεγμα Καστελλόριζου
Απολλώνιος ο Ρόδιος

Ο **Απολλώνιος ο Ρόδιος** (295 π.Χ. - 215 π.Χ.) ήταν αρχαίος Έλληνας συγγραφέας, περισσότερο γνωστός για τα *[[Αργοναυτικά]]*, ένα επικό ποίημα για τον Ιάσονα και τους Αργοναύτες και την αναζήτηση του χρυσόμαλλου δέρατος.

## Η ζωή του
Ο Απολλώνιος ο Ρόδιος ήταν σύγχρονος του Πτολεμαίου του Ευεργέτου. Γεννήθηκε περίπου το 295 π.Χ. στην Αλεξάνδρεια της Αιγύπτου, όπου έζησε το μεγαλύτερο μέρος της ζωής του. Είχε τη διεύθυνση της βιβλιοθήκης της Αλεξάνδρειας, και ο ίδιος ήταν βιβλιοθηκάριος, γραμματικός και επικός ποιητής. Το επώνυμο του πιθανώς παραπέμπει στο όνομα της μητέρας του, *Ρόδης*. 

Σε νεαρή ηλικία έγραψε τα «Αργοναυτικά», ένα έπος που περιγράφει την ιστορία του Ιάσονα και των Αργοναυτών για να πάρουν το Χρυσόμαλλο δέρας. Το έπος του αποδοκιμάστηκε, και ο Απολλώνιος λυπημένος εγκατέλειψε την πατρίδα του και εγκαταστάθηκε στη Ρόδο, από όπου και πήρε την επωνυμία του. Αργότερα έκανε σημαντικές βελτιώσεις στο έπος του, και έμεινε στην ιστορία ως ένας από τους έξοχους ποιητές της εποχής του.

Ο Απολλώνιος ήταν μαθητής, αλλά και ισχυρός αντίζηλος και εχθρός του Καλλίμαχου, αλλά διαλλάχτηκαν μετά το τέλος της ζωής τους, αφού μετά θάνατον οι τάφοι τους βρίσκονταν ο ένας δίπλα στον άλλο.

Ἀπολλώνιος Ἀλεξανδρεύς, ἐπῶν ποιητής, διατρίψας ἐν Ῥόδῳ υἱὸς Σιλλέως, μαθητὴς Καλλιμάχου, σύγχρονος Ἐρατοσθένους καὶ Τιμάρχου, ἐπὶ Πτολεμαίου τοῦ Εὐεργέτου ἐπικληθέντος, καὶ διάδοχος Ἐρατοσθένους γενόμενος ἐν τῇ προστασίᾳ τῆς ἐν Ἀλεξανδρείᾳ βιβλιοθήκης.

## Παραπομπές


## Πηγές

*  

## Εξωτερικοί Σύνδεσμοι
*ΑΠΟΛΛΩΝΙΟΣ Ο ΡΟΔΙΟΣ

Κατηγορία:Αρχαίοι Έλληνες επικοί ποιητές
Κατηγορία:Βιβλιοθηκάριοι της Βιβλιοθήκης της Αλεξάνδρειας
Φοίβος

Η λέξη **Φοίβος** είναι ελληνικό ανδρικό όνομα που προέρχεται από το αρχαιοελληνικό επίθετο *φοῖβος* «καθαρός, αγνός», αβέβαιου ετύμου, και μπορεί να αναφέρεται:
* Στον αρχαίο ελληνικό θεό Απόλλωνα (Ομήρου Ιλιάς, α΄. 43. 443. Βιργιλίου Αινειάδα, iii. 251)
* Στον Έλληνα μουσικοσυνθέτη Φοίβο Τασσόπουλο
* Στον Έλληνα μουσικοσυνθέτη Φοίβο Δεληβοριά
* Στο Φοίβος (όνομα), ανδρικό κύριο όνομα.

## Δείτε επίσης
* Φοίβη.
Μελχισεδέκ

Ο Βιβλικός όρος **Μελχισεδέκ** έχει αποδοθεί παραδοσιακά ως «Βασιλιάς Ειρήνης». Ενώ γενικά θεωρείται προσωπικό όνομα, πιο πρόσφατα έχει θεωρηθεί πιθανότερο να αποτελεί διακριτικό τίτλο.
 
Στην Αγία Γραφή αναφέρεται ένα πρόσωπο με αυτό το όνομα που αφορά τον ιερέα και βασιλέα της Σαλήμ (που ταυτίζεται με την πόλη, που αργότερα έγινε γνωστή ως Ιερουσαλήμ). Όταν ο Άβραμ (Αβραάμ) νίκησε τον βασιλιά του αρχαίου Ελάμ, Χοδολλογομόρ και τους άλλους συμμάχους του στην κοιλάδα Σιδδίμ, ο Μελχισεδέκ έφερε στον πατριάρχη του Ισραήλ Αβραάμ «άρτο και οίνο» και τον ευλόγησε στο όνομα "του Θεού του Υψίστου". Ο Αβραάμ του έδωσε «το ένα δέκατο» από όλα τα λάφυρα των εχθρών του. (Γένεση 14:18-20).

Σύμφωνα με την Προς Εβραίους επιστολή, ο Μελχισεδέκ ήταν "απάτωρ, αμήτωρ, αγενεαλόγητος, μήτε αρχήν ημερών μήτε ζωής τέλος έχων" (Εβρ. 7,3) και πράγματι, η Αγία Γραφή δεν κάνει λόγο για τον πατέρα, τη μητέρα, τη γέννηση, τη γενεαλογία ή τον θάνατό του. 
Θεωρείται ως προφητικός τύπος του Μεσσία καθώς με μοναδικό και άνευ προηγουμένου τρόπο υπήρξε ταυτόχρονα ιερέας και βασιλέας. Η ιερατική ιδιότητά του προηγείται κατά πολύ εκείνης του Ααρωνικού ιερατείου, μετά τη θέσπιση του Μωσαϊκού Νόμου. Στον Ψαλμό 110:4 αναφέρεται προφητικά για τον Μεσσία: «**Σύ ει ιερεύς, εις τον αιώνα κατά την τάξιν Μελχισεδέκ**». Δηλαδή «*Εσύ είσαι παντοτεινός ιερέας κατά θέση και αξίωμα Μελχισεδέκ*» ή «*Εσύ είσαι ιερέας για πάντα όπως ο Μελχισεδέκ*» (*[[Η Αγία Γραφή, Μετάφραση από τα Πρωτότυπα Κείμενα|ΜΠΚ]]*). Το προφητικό αντίτυπο σχολιάζει ο απόστολος Παύλος προσδίδοντας στο όνομα τίτλο αλλά και θρησκευτικό βαθμό: «*όπου πρόδρομος υπερ ημών εισήλθεν Ιησούς κατά την τάξιν Μελχισεδέκ αρχιερεύς γενόμενος εις τον αιώνα*» (Εβραίους 6:20) που κατά *[[Η Αγία Γραφή, Μετάφραση από τα Πρωτότυπα Κείμενα|ΜΠΚ]]* μεταφράζεται «*Ο Ιησούς, αρχιερέας για πάντα όπως ο Μελχισεδέκ*». 
Η μνήμη του τιμάται την Κυριακή των Προπατόρων, η οποία είναι κινητή εορτή.

Σημείωση: 
Αν και κατά τον 2ο αιώνα μ.Χ. εμφανίσθηκε πλήθος αιρετικών καλούμενοι «Μελχισεδεκίτες» που πρέσβευαν τον *Μελχισεδέκ* της Βίβλου ως "μεγάλη δύναμη" που υπερείχε ακόμη και του Ιησού, εκτός της Αγίας Γραφής δεν υπάρχει καμία άλλη ιστορική πηγή που να αναφέρεται στο όνομα αυτό.

## Παραπομπές


## Βιβλιογραφία
* Παλαιά Διαθήκη Γένεση, Ψαλμοί,
* Καινή Διαθήκη προς Εβραίους επιστολή,
* *The Anchor Bible Dictionary*, Τόμος 4, 1992, Εκδ. Doubleday, στην αγγλική.
* *The Interpreter's Dictionary of the Bible*, Τόμος 3, 2000, Abingdon Press, στην αγγλική.
* Οι προΑγγελοι του Ιησού Χριστού'', 2005, Χάρης Κ. Σκαρλακίδης, στην Ελληνικήν.

## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Κατηγορία:Προφήτες του Χριστιανισμού
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Προφήτες της Καθολικής και της Ορθόδοξης Εκκλησίας
Κατηγορία:Αγία Γραφή
Κατηγορία:Βασιλικοί τίτλοι
Κατηγορία:Θρησκευτικοί τίτλοι και βαθμοί
Κατηγορία:Αβραάμ
Πρωτευουσιάνικες περιπέτειες

Το ***Πρωτευουσιάνικες περιπέτειες*** είναι έγχρωμη ελληνική κωμική ταινία του 1956, σε σκηνοθεσία Γιάννη Πετροπουλάκη. Το σενάριο γράφτηκε από τον Ηλία Λυμπερόπουλο και η παραγωγή ανήκει στον Λάμπρο Ουίλιαμ. Πρωταγωνιστεί η Ρένα Βλαχοπούλου. 

## Πλοκή

Μια ρομαντική Κερκυραία, η Ρηνούλα (Ρένα Βλαχοπούλου), μετά από πρόσκληση του θείου της, ο οποίος εν αγνοία της σκοπεύει να την παντρέψει με έναν συνεταίρο του, πηγαίνει στην Αθήνα. Ο υποψήφιος γαμπρός, ωστόσο, είναι ένας δύστροπος πλούσιος. Η Ρηνούλα ερωτεύεται τον Άγγελο (Στέφανος Στρατηγός), τον οδηγό του θείου της, ο οποίος αναλαμβάνει την ξενάγηση εκείνης και της αδελφής της στην Αθήνα. Η αδερφή της φλερτάρει με δύο υπαλλήλους του θείου (Νίκος Ρίζος και Κούλης Στολίγκας). Όμως η Ρηνούλα, φοβούμενη ότι ο Άγγελος δεν την αγαπά, θα επιστρέψει στην Κέρκυρα, όπου θα την ακολουθήσουν ο Άγγελος κι ο θείος, για να επισημοποιήσουν τον γάμο. 

## Διανομή

* Ρένα Βλαχοπούλου - Ρηνούλα**'
* [[Στέφανος Στρατηγός]] - Άγγελος**'
* Κούλης Στολίγκας - Ζορζ
* Άνι Μπολ - Μαριέττα**'
* [[Σταύρος Ιατρίδης (ηθοποιός)|Σταύρος Ιατρίδης]] - θείος**'
* Νίκος Ρίζος - Θοδωρής
* Πόπη Άλβα - Γεωργία
* Παμφίλη Σαντοριναίου - Καλλιόπη
* Βασίλης Ανδρεόπουλος - Τζόνης
* Δήμος Σταρένιος - Αυγερινός
* Δέσποινα Παναγιωτίδου - Ζαμπέτα
* Νίκος Βλαχόπουλος - πατέρας Τζόνι
* Έλσα Ρίζου - καμαριέρα

## Παραγωγή
Πρόκειται για τη δεύτερη έγχρωμη ελληνική ταινία μεγάλου μήκους  και την πρώτη με σύγχρονο θέμα, ενώ Ρένα Βλαχοπούλου εμφανίζεται στον πρώτο κινηματογραφικό της ρόλο σε ελληνική παραγωγή (καθώς είχε προηγηθεί η τουρκική *Affet Beni Allahim* που γυρίστηκε στην Κωνσταντινούπολη το 1953). 

Τραγουδά η χορωδία του Νίκου Τσιλιφή και χορεύει το συγκρότημα των δημοτικών χορών της Δόρας Στράτου. 

Περιέχονται πλάνα από κεντρικά σημεία της πρωτεύουσας, όπως η πλατεία Ομονοίας, το Μοναστηράκι και η οδός Πανεπιστημίου. 

Η ταινία προβλήθηκε για πρώτη φορά στις κινηματογραφικές αίθουσες στις 12 Νοεμβρίου 1956. Κόβοντας 113.129 εισιτήρια, κατατάχθηκε στην 4η θέση ανάμεσα σε 30 ταινίες της ίδιας σεζόν. 

Η ταινία συμμετείχε στο 7ο Διεθνές Φεστιβάλ Ταινιών του Βερολίνου. 

## Παραπομπές


## Δείτε επίσης

* Κατάλογος χριστουγεννιάτικων ταινιών

Κατηγορία:Ελληνικές ταινίες της δεκαετίας 1950
Κατηγορία:Ταινίες του 1956
Κατηγορία:Ελληνόφωνες ταινίες
Κατηγορία:Ελληνικές μουσικές κωμικές ταινίες
Κατηγορία:Ελληνικές αισθηματικές κωμικές ταινίες
Κατηγορία:Ταινίες γυρισμένες στην Κέρκυρα
Κατηγορία:Ταινίες παραγωγής Ολύμπια Φιλμ
Κατηγορία:Ελληνικές ασπρόμαυρες ταινίες
Κατηγορία:Ταινίες με μουσική σύνθεση Μενέλαου Θεοφανίδη
Σάμουελ Τόμας Ζέμερινγκ

Ο **Σάμουελ Τόμας φον Ζέμερινγκ** (Γερμανικά: *Samuel Thomas von Sömmerring*, 28 Ιανουαρίου 1755 - 2 Μαρτίου 1830) ήταν Γερμανός ιατρός, ανατόμος, φυσιολόγος, ανθρωπολόγος, παλαιοντολόγος και εφευρέτης. Ο Ζέμερινγκ ανακάλυψε την κηλίδα στον αμφιβληστροειδή χιτώνα του ανθρώπινου ματιού. Οι έρευνες που πραγματοποίησε σχετικά με τον εγκέφαλο και το νευρικό σύστημα, τα αισθητήρια όργανα, το έμβρυο και τις δυσμορφίες του, τη δομή των πνευμόνων κ.ά., τον τοποθετούν ανάμεσα στους σημαντικότερους Γερμανούς ανατόμους. Το 1809 κατασκεύασε έναν ηλεκτροχημικό τηλέγραφο.

## Βιογραφία
Ο Ζέμερινγκ έγινε καθηγητής της Ιατρικής στο Πανεπιστήμιο της Μαγεντίας το 1784, όπου έγραψε το περίφημο σύγγραμμα *«De corporis humani Fabrica»*. Το 1803 τοποθετήθηκε καθηγητής στο Πανεπιστήμιο της Χαϊδελβέργης. Στο έργο του *«Φυσικές διαφορές μεταξύ μαύρων και Ευρωπαίων»* το 1785 υποστήριξε τη θεωρία ότι η μορφολογία του ανθρωπίνου σώματος διαφέρει ανάλογα με τη φυλή. Έδωσε νέα ώθηση στην Ανατομία μέσω της Φυσιολογίας. Επιχείρησε να καθορίσει τις βάσεις της ανατομοπαθολογίας, κυρίως εκείνης των αισθητηρίων οργάνων. Στο έργο του *«Tabulae baseos encephali»*, που δημοσιεύθηκε στη Φρανκφούρτη το 1811, παρουσίασε σε πίνακες πολύ διεξοδικά τις βασικές διαφορές που έχει ο ανθρώπινος εγκέφαλος από εκείνον των ζώων. Στο Μουσείο Ανατομίας του Κάσσελ έκανε πολύ σημαντικές παρατηρήσεις επί ακεφάλων και πολυκεφάλων τεράτων. 

Το σημαντικότερο έργο στο οποίο οφείλει και τη μεγάλη του φήμη, είναι το *«Icones embryorum humanorum»*, μια θεμελιώδης συνεισφορά στην Εμβρυολογία. Άλλα έργα του: *«Περί διασταυρώσεως των οπτικών νεύρων»* (1786), *«Περί εγκεφάλου και νωτιαίου μυελού»* (1788), *«Περί του οργάνου της ψυχής»*, την οποία ψυχή τοποθετούσε στις κοιλίες του εγκεφάλου, κ.ά.

## Παραπομπές


Κατηγορία:Γερμανοί ιατροί
Κατηγορία:Γερμανοί ανθρωπολόγοι
Κατηγορία:Γερμανοί εφευρέτες
Κατηγορία:Γερμανοί βιολόγοι
Κατηγορία:Φυσιολόγοι
Κατηγορία:Παλαιοντολόγοι
Κατηγορία:Ανατόμοι
Αρχαία σκανδιναβική γλώσσα

Η **αρχαία σκανδιναβική** (εναλλακτικά *αρχαία νορδική*) είναι γερμανική γλώσσα που ομιλείτο από τους κατοίκους της Σκανδιναβίας κατά τον 8ο αιώνα. 

Εξαιτίας του γεγονότος ότι τα περισσότερα κείμενα στα οποία μαρτυρείται προέρχονται από τη μεσαιωνική ισλανδική, η de facto στερεότυπη εκδοχή της γλώσσας είναι η διάλεκτος της **αρχαίας δυτικής νορδικής** -ή δυτικής αρχαίας σκανδιναβικής- δηλαδή η αρχαία Ισλανδική και η αρχαία νορβηγική γλώσσα. Ενίοτε η **αρχαία νορδική** ορίζεται ακόμη και ως αρχαία ισλανδική και αρχαία νορβηγική, ενώ η ονομασία της για τους ομιλητές της, ήταν "dönsk tunga/norrœnt mál" δηλ. δανική γλώσσα/βόρεια λαλιά". 

Ωστόσο, υπήρχε επίσης μια παρόμοια **αρχαία ανατολική σκανδιναβική** διάλεκτος που ομιλείτο στη Δανία και τη Σουηδία και τις αποικίες τους. Επιπλέον, δεν υπήρχε καθαρός γεωγραφικός διαχωρισμός ανάμεσα στις δύο διαλέκτους. Ίχνη της ανατολικής αρχαίας σκανδιναβικής βρέθηκαν στη Νορβηγία και ίχνη της δυτικής αρχαίας σκανδιναβικής στη δυτική Σουηδία. Επιπλέον, υπήρχε μια αρχαία διάλεκτος η Αρχαία Γκούτνις (Old Gutnish), που περιλαμβανόταν ενίοτε στην ανατολική αρχαία σκανδιναβική.

## Βιβλιογραφία
*Gordon, Eric V. and A.R. Taylor, 1981, *Introduction to Old Norse*, Oxford: Clarendon Press.

## Εξωτερικοί σύνδεσμοι

*«Kulturformidlingen norrøne tekster og kvad»
*Πηγές για την ινδοευρωπαϊκή γλώσσα Κυρίως γερμανικές, στις οποίες περιλαμβάνονται δύο λεξικά της αρχαίας ισλανδικής (στα αγγλικά), δύο γραμματικές της αρχαίας ισλανδικής (μία στα αγγλικά και μία στα γερμανικά) και μία γραμματική της αρχαίας σουηδικής (γερμανικά).
*ηχητικά δείγματα
*Αρχαία νορδική για αρχάριους
*Αρχαία νορδική - Todd B. Krause και Jonathan Slocum από το Κέντρο Γλωσσολογικής Έρευνας του Πανεπιστημίου του Τέξας στο Ώστιν.

Κατηγορία:Βορειογερμανικές γλώσσες
Κατηγορία:Μεσαιωνικές γλώσσες
Κατηγορία:Σκανδιναβική μυθολογία
Κατηγορία:Ιστορία της Σκωτίας
Δανική γλώσσα

Η **δανική γλώσσα** (*dansk*) ανήκει στις βόρειες (αποκαλούμενες επίσης σκανδιναβικές γλώσσες), υποομάδα του γερμανικού κλάδου των ινδοευρωπαϊκών γλωσσών. Ομιλείται από 6 εκατ. ανθρώπους περίπου, κυρίως στη Δανία ανάμεσα στους οποίους περιλαμβάνονται 50.000 άτομα στα βόρεια τμήματα του Σλέσβιχ-Χόλσταϊν στη Γερμανία, όπου βρίσκεται υπό το καθεστώς μειονοτικής γλώσσας. Η Δανική γλώσσα έχει καθεστώς επίσημης γλώσσας σε σχολεία των πρώην δανικών αποικιών, της Γροιλανδίας και των Νήσων Φερόες, που απολαμβάνουν πλέον καθεστώς σχετικής αυτονομίας. Στην Ισλανδία, που ήταν τμήμα της Δανίας έως το 1944, η δανική γλώσσα είναι η δεύτερη ξένη γλώσσα που διδάσκεται στα σχολεία.

Η γλώσσα άρχισε να προβάλλει από την αρχαία σκανδιναβική γλώσσα περίπου κατά τον 13ο αιώνα ξεχωρίζοντας από τις άλλες σκανδιναβικές εθνικές γλώσσες (πρώτη μετάφραση της Βίβλου το 1550) με τη διαμόρφωση διακριτής ορθογραφίας, διαφορετικής από εκείνη της Σουηδικής. Ωστόσο, η γραπτή μορφή της γλώσσας είναι ευκολότερα κατανοητή από τους Σουηδούς, παρά η προφορική εκφορά της. Η σύγχρονη δανική χαρακτηρίζεται από μια έντονη ροπή ελάττωσης πολλών ήχων ιδιαίτερα δύσκολων να κατανοηθούν και να προφερθούν από αλλοδαπούς ομιλητές.
## Δείτε επίσης
* Δανικό και Νορβηγικό αλφάβητο

## Βιβλιογραφία

* Basbøll, Hans (2005) *The Phonology of Danish* ISBN 0-19-824268-9

## Εξωτερικοί σύνδεσμοι

* Δανο-αγγλικό, Αγγλο-δανικό διαδικτυακό λεξικό
* Όλα τα ελεύθερα δανικά λεξικά
* Λεξικό της δανικής γλώσσας
* "Μιλάτε Δανικά" 10ήμερο εντατικό διαδικτυακό μάθημα 
* "STELLA Danish" ελεύθερο διαδικτυακό μάθημα για αρχάριους 
* Αναφορά του Εθνολόγου για τη Δανική 
* Πληροφορίες για τη Δανική γλώσσα
* Λεξικό με δανο-αγγλικές μεταφράσεις από το Webster's Online Dictionary - Rosetta Edition
* Δανική γραμματική
* Ακούστε και μάθετε χρήσιμες εκφράσεις στη Δανική
* Κατάλογος δικτυακών πηγών για τη Δανική γλώσσα


Κατηγορία:Γλώσσες των Νήσων Φερόες
Κατηγορία:Γλώσσες της Δανίας
Κατηγορία:Γλώσσες της Νορβηγίας
Κατηγορία:Γλώσσες της Γερμανίας
Κατηγορία:Γλώσσες της Γροιλανδίας
Κατηγορία:Γλώσσες της Ισλανδίας
Κατηγορία:Γλώσσες της Σουηδίας
Ρωμύλος (μυθογράφος)

Ο **Ρωμύλος** ήταν νεολατίνος μυθογράφος του 13ου αιώνα μ.Χ. που έγραψε 80 πεζούς μύθους σε 4 βιβλία στα λατινικά. Είναι ιστορικού κυρίως ενδιαφέροντος. Πηγές του ήταν ο Αίσωπος, ο Φαίδρος και άλλοι. Τον ονόμασαν «Λατίνο Αίσωπο» *(Aesopus Latinus)*. Το έργο του εκδόθηκε για πρώτη φορά στο Λέιντε από τον Ninantius το 1708 με τίτλο *Αρχαίοι Ρωμαϊκοί Μύθοι (Fabulae Antiquae Romuli)*. Μια πληρέστερη έκδοση έχουμε από τον Schwale το 1806.

Κατηγορία:Μεσαιωνική τέχνη
Ομάδα πίεσης

[thumb|Εργατική πολιτική διαδήλωση στο κέντρο του [Χαλάνδρι|Χαλανδρίου το 2013 που απαιτούσε την επαναπρόσληψη μιας υπαλλήλου του βιβλιοπωλείου Ευριπίδης η οποία, σύμφωνα με τους διαδηλωτές, απολύθηκε λόγω του πολιτικού της ακτιβισμού υπέρ των εργαζομένων. Στη περίπτωση αυτή, οι διαδηλωτές προσπαθούν να ασκήσουν πίεση στο βιβλιοπωλείο με την ενέργεια της διαδήλωσης]]

Η **ομάδα πίεσης** ή **Λόμπι** είναι μια ομάδα προσώπων που προσπαθεί να επηρεάσει τα όργανα της εκτελεστικής και της νομοθετικής εξουσίας, επιδιώκοντας την πιο συμφέρουσα για τα μέλη της, ή και για το κοινωνικό σύνολο, απόφαση ή λύση. Ως ομάδα πίεσης κατά τον Σβάρτσενμπεργκ ορίζεται: «*μια οργάνωση που δημιουργήθηκε με σκοπό την υπεράσπιση συμφερόντων και που ασκεί πίεση στις δημόσιες αρχές για να τους αποσπάσει αποφάσεις σύμφωνες με συγκεκριμένα συμφέροντα*». Οι ομάδες πίεσης είναι συνήθως εργατικά συνδικάτα, κινήματα νέων, φεμινιστικά κινήματα, ενώσεις γονέων κ.τ.λ. καθώς και Μη Κυβερνητικές Οργανώσεις, σε τοπικό ή διεθνές επίπεδο.

Ενημερώνουν και στηρίζουν τα μέλη τους, ενώ όταν οι καταστάσεις το απαιτούν, συγκρούονται με κρατικούς φορείς ή ανταγωνιστικές ομάδες, επιστρατεύοντας κυρίως νόμιμα μέσα για την επίτευξη των στόχων τους όπως πορείες, διαμαρτυρίες, εκδηλώσεις ή επισκέψεις σε πολιτικά πρόσωπα.

Η προέλευση της έννοιας/λέξης δεν είναι επιβεβαιωμένη. Κατά το BBC βρίσκεται σε βουλευτές που περίμεναν στους διαδρόμους (*lobbies*) του βρετανικού κοινοβουλίου. Άλλη άποψη λέει ότι επινοήθηκε από τον Οδυσσέα Γκραντ (18ος πρόεδρος των ΗΠΑ) για τους διαφόρους που τον περίμεναν στα λόμπι του ξενοδοχείου που διέμενε στην Ουάσιγκτον.

Λόμπι ονομάζονται στερεότυπα κάποιες ομάδες, π.χ. εβραϊκό λόμπι, ισχυρής πίεσης και με εθνικές προεκτάσεις, κυρίως όμως ανάλογα με την περίπτωση. Ενώ επισήμως δεν αναγνωρίζεται η δύναμή του ποτέ ουσιαστικά, στην πραγματικότητα όσες ομάδες λειτουργούν παρασκηνιακά επηρεάζοντας πρόσωπα και καταστάσεις έχουν αρκετά υπολογίσιμη δύναμη, με αποτέλεσμα να έχει μελετηθεί από πολλούς επιστήμονες σε πολλές μελέτες και διαστάσεις.

Το λόμπι αποτελεί μια σύγχρονη ανάγκη, δεδομένου ότι οι νομοθετικές ομάδες είναι θεμιτό να μαθαίνουν από τους ενδιαφερόμενους (όσους επηρεάζονται οικονομικά ή με άλλο τρόπο) για το αποτέλεσμα των ενεργειών ή των παραλείψεών τους. Ταυτόχρονα όμως, το λόμπι κάποιες φορές καταλήγει να είναι ένας μηχανισμός αθέμιτου επηρεασμού των αποφάσεων των πολιτικών, καθώς και διαφθοράς τους σε ορισμένες περιπτώσεις, παραμένοντας όμως η πιο σημαντική ομάδα πίεσης στη διαδικασία λήψης των αποφάσεων.

## Σημειώσεις-παραπομπές


## Βιβλιογραφία
* Χρηστικό λεξικό Κοινωνιολογίας Δ.Γ.Τσαούση, Κοινωνιολογική Βιβλιοθήκη GUTENBERG, Αθήνα, 1984
* ΟΕΔΒ, Αθήνα, Εισαγωγή στο Δίκαιο και τους πολιτικούς θεσμούς, Β' Ενιαίου Λυκείου, έκδοση Ζ', 2006, ISBN 960-06-1466-0

Κατηγορία:Πολιτική ορολογία
Κατηγορία:Θεωρίες συνωμοσίας
Χοδολλογομόρ

Ο **Χοδολλογομόρ** (βιβλικά εβραϊκά: כְּדָרְלָעֹמֶר) υπήρξε βασιλιάς του Ελάμ και αποτελεί πρόσωπο που αναφέρεται στην Παλαιά Διαθήκη. Αναφέρεται ότι ηγήθηκε ενός πόλεμου μαζί με άλλους τέσσερις βασιλείς κατά των βασιλέων των πόλεων Σόδομα, Γόμορα,Αδαμά,Σεβωείμ και Βαλάκ.Ύστερα από μάχη που έγινε στην περιοχή που ονομάζεται θάλασσα των Αλών (κοιλάδα Siddim) ο Χοδολλογομόρ και οι σύμμαχοι του επικράτησαν εναντίον του συνασπισμού των αντιπάλων τους   και είτε τους υποδούλωσαν είτε τους επέβαλαν να πληρώνουν φόρο υποτέλειας.

Οι ηττημένοι βασιλείς έμειναν σε αυτή την κατάσταση για δώδεκα χρόνια και τον δέκατο τρίτο χρόνο εξεγέρθηκαν, ο Χοδολλογομόρ όμως και οι σύμμαχοι του επέστρεψαν τον δέκατο τέταρτο χρόνο και τους συνέτριψαν σε μάχη που δόθηκε στο ίδιο πεδίο που είχαν αναμετρηθεί την πρώτη φορά (κοιλάδα Siddim) ..Κατόπιν κατέλαβε τα Σόδομα και Γόμορα και τα λεηλάτησε .. Έπειτα από την επιχείρηση αυτή και ενώ κατευθύνονταν προς τη Δαμασκό, στην κοιλάδα Δαν (Dan) όπου είχε στρατοπεδεύσει, βρέθηκε αντιμέτωπος με τις δυνάμεις του Αβραάμ. Στη νυχτερινή επίθεση που έγινε από τον Αβραάμ εναντίον του στρατοπέδου του ο στρατός του αφανίστηκε .. 

Η συντριπτική ήττα που υπέστη ο Χοδολλογομόρ και οι σύμμαχοί του ονομάστηκε ΄Κοπή του Χοδολλογομόρ και των βασιλέων των μετ΄ αυτού΄.

## Παραπομπές

## Πηγές
* Κολιτσάρας Ι.Θ. Η Παλαιά Διαθήκη.ΓΕΝΕΣΙΣ-ΕΞΟΔΟΣ-ΛΕΥΙΤΙΚΟΝ-ΑΡΙΘΜΟΙ-ΔΕΥΤΕΡΟΝΟΜΙΟΝ.ΕΚΔΟΣΗ ΑΔΕΛΦΟΤΗΣ ΘΕΟΛΟΓΩΝ Η ΖΩΗ .1997.4η ΕΚΔΟΣΗ
* Γρατσέας Γ-Αγουρίδης Σ .Τα χειρόγραφα της Νεκρής Θάλασσας.ΕΚΔΟΣΗ ΑΡΤΟΣ ΖΩΗΣ .2003. 3η ΕΚΔΟΣΗ.ISBN:960-8053-17-X 

Κατηγορία:Πρόσωπα της Παλαιάς Διαθήκης
Συγή

Η **Συγή** ή **Συκή** (τουρκικά: *Kumyaka* επίσης γνωστά κι ως *Siği* ή *Siyi*) είναι πόλη της Βιθυνίας στη Μικρά Ασία. Το 1919 είχε περίπου 1900 κατοίκους εκ των οποίων το 90% ήταν Έλληνες.
Οι κύριες παραγωγές της Συγής πριν την Μικρασιατική καταστροφή ήταν οι ελιές και το μετάξι.

Κατηγορία:Βιθυνία
Λουίς Ερνέστο Μιραμόντες

Ο **Λουίς Ερνέστο Μιραμόντες** (*Luis Ernesto Miramontes Cárdenas*, Tepic, Nayarit, 16 Μαρτίου 1925 - Πόλη του Μεξικού, 13 Σεπτεμβρίου 2004) ήταν Μεξικανός χημικός, γνωστός ως συνεφευρέτης του πρώτου χαπιού αντισύλληψης. 

Ο Λουίς Ερνέστο Μιραμόντες μαζί με τους Αντρές Μανουέλ ντελ Ρίο (Andres Manuel del Rio), που ανακάλυψε το βανάδιο) και Μάριο Μολίνα (Mario J. Molina, βραβείο Νόμπελ χημείας 1995), είναι οι τρεις σημαντικότεροι Μεξικανοί χημικοί.

Κατηγορία:Μεξικανοί χημικοί
Κατηγορία:Χημικοί του 20ού αιώνα
Μουδανιά

Τα **Μουδανιά** (τουρκικά: *Mudanya*), ήταν ελληνική πόλη της Βιθυνίας στη Μικρά Ασία, δεξιά του εισερχομένου στο Κόλπο της Νικομήδειας (Izmit), νοτιοανατολικά του Βοσπόρου στη Θάλασσα του Μαρμαρά (Προποντίδα), στον ομώνυμο Κόλπο των Μουδανιών. Σήμερα η πόλη αποτελεί έδρα της ομώνυμης περιφέρειας με πληθυσμό 77.461 κατοίκους και διοικητικά ανήκει στην επαρχία Προύσας του διαμερίσματος Μαρμαρά.

## Ιστορία
Η πόλη είναι κτισμένη στη θέση της αρχαίας **Μυρλείας**, αποικία της Κολοφώνος. Η Μύρλεια καταστραφηκε από τον Φίλιππο Β΄ και ολόκληρη η υπ΄ αυτού κυριευθείσα περιοχή δόθηκε στο βασιλιά της Βιθυνίας, Προυσία Α' ο οποίος με τη σειρά του επανοικοδόμησε την πόλη δίνοντάς της το όνομα της συζύγου του «Απάμεια». Οι χριστιανοί σταυροφόροι διερχόμενοι από την περιοχή την ονόμασαν «Μοντανιάκ» παραφθορά της οποίας ακολούθησε το σημερινό ελληνοτουρκικό όνομα Μουδανιά. Στις 29 Οκτωβρίου 1653 μαρτύρησε στα Μουδανιά ο άγιος Αθανάσιος εκ Σπάρτης Πισιδίας Μικράς Ασίας.

## Η πόλη
Σήμερα τα Μουδανιά (53.965 κατ. το 2000) αποτελούν το επίνειο της Προύσας (Bursa) με την οποία συνδέεται και σιδηροδρομικώς. Πριν την ανταλλαγή πληθυσμών στην πόλη αυτή κατοικούσαν 4.000 Έλληνες που διατηρούσαν μια ανθούσα κοινότητα με 3 εκκλησίες, 6 σχολεία αρρένων και 2 θηλέων. Σήμερα στο λιμάνι των Μουδανιών υφίστανται μικρές εγκαταστάσεις του τουρκικού ναυτικού καθώς και μικρό αεροδρόμιο πλησίον της πόλης. Τα Μουδανιά έγιναν ευρύτερα γνωστά μετά την συναφθείσα εκεί συνθήκη ανακωχής γνωστή ως Ανακωχή των Μουδανιών το 1922.

Έλληνες πρόσφυγες από την περιοχή αυτή, μετά την ανταλλαγή πληθυσμών του 1923, ίδρυσαν τα Νέα Μουδανιά στη Χαλκιδική.

## Παραπομπές

## Εξωτερικοί σύνδεσμοι


Κατηγορία:Ασιατικές πόλεις της Τουρκίας
Κατηγορία:Επαρχία της Προύσας
Κατηγορία:Περιοχή Μαρμαρά
Κατηγορία:Παράκτιοι οικισμοί στην Τουρκία
ISO 639-2

ISO 639-2:1998 τριγράμματοι κωδικοί αναπαράστασης ονομάτων γλωσσών — Μέρος 2: Alpha-3 κωδικός

Είκοσι δύο από τις γλώσσες έχουν κωδικούς τριγράμματους:
* κωδικό για βιβλιογραφική χρήση (ISO 639-2/B)
* κωδικό για για ορολογία (ISO 639-2/T).

Αυτές οι είκοσι δύο γλώσσες διαθέτουν όλες ISO 639-1 κωδικό.

## Δείτε επίσης
* Κατάλογος κωδικών ISO 639-2
* Κατάλογος κωδικών ISO 639-3
* ISO 15924

## Εξωτερικοί σύνδεσμοι
* ISO 639-2/RA Homepage
* ISO 639-2/RA Change Notice
* Λεπτομέρειες στον δικτυακό τόπο της Βιβλιοθήκης του Κογκρέσου.

Κατηγορία:ISO 639
Βισκαϊκός κόλπος

Ο **Βισκαϊκός κόλπος** ή **Γασκωνικός κόλπος** ( ή κοινώς *Mar Cantábrico*, , βασκικά: *Bizkaiko Golkoa*) είναι κόλπος του Βορείου Ατλαντικού Ωκεανού. Βρίσκεται στα δυτικά της Γαλλίας και βορειοδυτικά της Ισπανίας εκτεινόμενος κατά μήκος της περιοχής μεταξύ Βρετάνης και Γαλικίας. Πήρε το όνομά της από την ισπανική επαρχία της Βισκαϊκής.

Μέρος της υφαλοκρηπίδας εκτείνεται βαθιά μέσα στον κόλπο, έχοντας ως αποτέλεσμα πολλές περιοχές με αρκετά ρηχά νερά, που προκαλούν τις τρικυμίες, για τις οποίες είναι γνωστή η συγκεκριμένη περιοχή.

## Εξωτερικοί σύνδεσμοι
* 
* 

Βισκαικος
Κατηγορία:Γεωγραφία της Ισπανίας
Βισκαικος
Χερουβικός Ύμνος

**Χερουβικός Ύμνος** ή απλώς «**Χερουβικό**» λέγεται ο χριστιανικός ύμνος που αναφέρεται στα τάγματα των Αγγέλων και ιδιαίτερα στα Χερουβείμ και που ψάλλεται κατά τη Θεία Λειτουργία σε αργό μέλος από το χορό πριν από την έξοδο των Τιμίων Δώρων. Στη διάρκεια του Χερουβικού ο ιερέας διαβάζει τη σχετική ευχή και την ώρα που θυμιατίζει ψάλλει τον 50ό ψαλμό (της Μετανοίας). Αν είναι Κυριακή, ο ιερέας λέγει, μυστικά πάντα, και τον αναστάσιμο ύμνο "Ἀνάστασιν Χριστοῦ θεασάμενοι...". Υπάρχουν (ψάλλονται) τέσσερις χερουβικοί ύμνοι:

"Οἱ τὰ Χερουβεὶμ μυστικῶς εικονίζοντες καὶ τῇ Ζωοποιῷ Τριάδι τὸν Τρισάγιον ὕμνον προσᾴδοντες πᾶσαν την βιωτικὴν ἀποθώμεθα μέριμναν ὠς τὸν βασιλέα τῶν ὃλων ὑποδεξόμενοι ταῖς ἀγγελικαῖς ἀοράτως δορυφορούμενον τάξεσιν· Ἀλληλούϊα.", που ψάλλεται σ' όλες τις Λειτουργίες."Τοῦ Δείπνου σου τοῦ μυστικοῦ σήμερον, Υἱὲ Θεοῦ κοινωνόν με παράλαβε· οὐ μὴ γὰρ τοῖς ἐχθροῖς σου τὸ Μυστήριον εἴπω· οὐ φίλημά σοι δώσω καθάπερ ὁ Ἰούδας· ἀλλ' ὡς ὁ ληστὴς ὁμολογῶ σοι· Μνήσθητί μου, Κύριε, ἐν τῇ βασιλείᾳ σου.", που ψάλλεται σε κάθε Θεία Λειτουργία."Σιγησάτω πᾶσα σὰρξ βροτεία, καὶ στήτω μετὰ φόβου και τρόμου, καὶ μηδὲν γήϊνον ἐν ἑαυτῇ λογιζέσθω· ὁ γὰρ Βασιλεὺς τῶν Βασιλευόντων, καὶ Κύριος τῶν κυριευόντων προσέρχεται σφαγιασθῆναι καὶ δοθῆναι εἰς βρῶσιν τοῖς πιστοῖς· προηγοῦνται δὲ τούτου οἱ Χοροὶ τῶν Ἀγγέλων μετὰ πάσης ἀρχῆς καὶ ἐξουσίας, τὰ πολυόμματα Χερουβεὶμ καὶ τὰ ἑξαπτέρυγα Σεραφεὶμ, τὰς ὄψεις καλύπτοντα καὶ βοῶντα τὸν ὕμνον· Ἀλληλούϊα.", που ψάλλεται στη Λειτουργία του Μεγάλου Σαββάτου και στη Λειτουργία του Αγίου Ιακώβου του Αδελφοθέου."Νῦν αἱ δυνάμεις τῶν οὐρανῶν σὺν ἡμῖν ἀοράτως λατρεύουσιν· ἰδοὺ γὰρ εἰσπορεύεται ὁ Βασιλεὺς τῆς δόξης. Ἰδοὺ θυσία μυστικὴ τετελειωμένη δορυφορεῖται· πίστει καὶ πόθῳ προσέλθωμεν, ἵνα μέτοχοι ζωῆς ἀιωνίου γενώμεθα. Ἀλληλούϊα." που ψάλλεται στη Λειτουργία των Προηγιασμένων Δώρων τη Μεγάλη Τεσσαρακοστή, ο οποίος είναι και ο αρχαιότερος πάντων.

Κατηγορία:Εκκλησιαστική υμνολογία
ISO 639-3

Το **[[ISO 639]]-3** είναι διεθνές πρότυπο τυποποίησης για κωδικούς γλώσσας. Επεκτείνει τον alpha-3 κωδικό του ISO 639-2 με σκοπό να καλύψει όλες τις γνωστές γλώσσες, και θεωρείται υπερσύνολο του ISO 639-1 και των γλωσσών του ISO 639-2. Το Μέρος 2 περιλαμβάνει ομάδες γλωσσών, ενώ το Μέρος 3 όχι, συνεπώς το 639-3 δεν είναι υπερσύνολο του 639-2.

Στο προσχέδιο επέκτασης περιλαμβάνονται έως τώρα 7602 καταχωρήσεις. Η προτυποποίηση των γλωσσών βασίζεται σε τρεις πηγές: οι διακριτές γλώσσες που περιέχονται στο 639-2 είναι η βάση. Επεκτάθηκε με σύγχρονες γλώσσες από το *[[Ethnologue]]* 15η έκδοση και από ιστορικές ποικιλίες γλωσσών, αρχαίες γλώσσες και κατασκευασμένες γλώσσες απότον κατάλογο του Γλωσσολόγου. 

Η επιχειρησιακή κατάσταση του εγχειρήματος από τον Ιανουάριο του 2005 είναι αυτή του *Προσχέδιου Διεθνούς Προτυποποίησης* (*Draft International Standard /* DIS). Το παρόν προσχέδιο αναφέρεται ως *ISO/DIS 639-3*.

## Μακρογλώσσες
Ορισμένοι ISO 639-2/T κωδικοί που χρησιμοποιούνται για γλώσσες δεν αντιπροσωπεύουν επακριβώς τη γλώσσα στο 639-3, γιατί θεωρούνται μακρογλώσσες ή συλλογές γλωσσών. 

* http://www.sil.org/iso639-3/documentation.asp?id=ara  (639-2)
* http://www.sil.org/iso639-3/documentation.asp?id=arb  (Standard Arabic, 639-3)

Βλ. επίσης: http://www.sil.org/iso639-3/scope.asp#M , http://www.sil.org/iso639-3/macrolanguages.asp 

## Δείτε επίσης

*Κατάλογος κωδικών ISO 639-3
*ISO 639

## Εξωτερικοί σύνδεσμοι

* ISO 639-3 Registration Authority
* Κατάλογος Γλωσσολόγου - Κατάλογος αρχαίων και εξαφανισμένων γλωσσών 
* ερμηνεία του Håvard Hjulstad

Κατηγορία:ISO 639
Ιάκωβος

Το όνομα **Ιάκωβος** αποτελεί την εξελληνισμένη απόδοση του εβραϊκού ονόματος Ιακώβ. Μετά την εξάπλωση του Χριστιανισμού στις χώρες της Δυτικής Ευρώπης, το όνομα αυτό διαδόθηκε ευρύτερα και σήμερα συναντάται σε διάφορους τύπους. Για παράδειγμα, στα Αγγλικά έχει αποδοθεί με το όνομα *Τζέημς* (James), ενώ στα Ισπανικά το όνομα *Σαντιάγο* (Santiago) αντιστοιχεί στις λέξεις "Santo Jacob" (Άγιος Ιάκωβος).

Σημαντικά πρόσωπα που έφεραν αυτό το όνομα ήταν οι εξής:

## Άγιοι
*Απόστολος Ιάκωβος: Μαθητής του Ιησού Χριστού.
*Ιάκωβος, ο αδελφός του Ιησού ή και «αδελφόθεος» ή «Δίκαιος»: Ετεροθαλής αδελφός του Ιησού Χριστού, Απόστολος.
*Ιάκωβος ο Μικρός: Γιος του Αλφαίου, επίσης Απόστολος.
*Ιάκωβος ο Νισιβηνός ή και «Μέγας», ερημίτης, Άγιος.
*Ιάκωβος ο Πέρσης: Ιερομάρτυρας
## Ναοί
:*Ιάκωβος της Κομποστέλλας: Ισπανικός καθεδρικός ναός όπου πιστεύεται ότι βρίσκεται το σκήνωμα του απόστολου Ιακώβου.

## Πατριάρχες - Επίσκοποι - Μοναχοί
*Ιάκωβος Κωνσταντινουπόλεως: Πατριάρχης Κωνσταντινουπόλεως.
*Ιάκωβος Αθηνών: Αρχιεπίσκοπος Αθηνών και πάσης Ελλάδος.
*Ιάκωβος ο Αμερικής: Αρχιεπίσκοπος Β. κ΄ Ν. Αμερικής.
*Ιάκωβος ο Βαραγινός: Αρχιεπίσκοπος Γενούης, εκκλησιαστικός συγγραφέας.
*Ιάκωβος Κυθήρων: Μητροπολίτης
*Ιάκωβος Λαρίσσης: Μητροπολίτης Λάρισας (10ος αιώνας).
*Ιάκωβος Α΄ Μυτιλήνης: Μητροπολίτης
*Ιάκωβος Β΄ Μυτιλήνης: Μητροπολίτης
*Ιάκωβος Γ΄ Μυτιλήνης: Μητροπολίτης
*Ιάκωβος ο Αργυρουπόλεως (Αμερική)
*Ιάκωβος ο Βαραδαίος: (; - υπό έρευνα)
*Ιάκωβος ο Καρύστου: Επίσκοπος Καρυστίας.
*Ιάκωβος ο Κατάνης, (Αμερική)
*Ιάκωβος ο Λαοδικείας (Κωνσταντινούπολη) 
*Ιάκωβος ο Νικαίας
*Ιάκωβος ο Μήλιος: Μοναχός και λόγιος του 18ου αιώνα.
*Ιάκωβος ο Εδέσσης(Μεσοποταμίας): Επίσκοπος Εδέσσης και Μεσοποταμίας.

## Βασιλείς
*Ιάκωβος Α΄ της Σκωτίας
*Ιάκωβος Β΄ της Σκωτίας
*Ιάκωβος Γ΄ της Σκωτίας
*Ιάκωβος Δ΄ της Σκωτίας
*Ιάκωβος Ε΄ της Σκωτίας
*Ιάκωβος ΣΤ΄ της Σκωτίας και μετέπειτα Ιάκωβος Α΄ της Αγγλίας.
*Ιάκωβος Α΄ της Αγγλίας: Βασιλεύς Αγγλίας και Σκωτίας.
*Ιάκωβος Β΄ της Αγγλίας: Βασιλεύς Αγγλίας και Σκωτίας.
*Ιάκωβος Γ΄ της Αγγλίας: Βασιλεύς Αγγλίας και Σκωτίας.
*Ιάκωβος Α΄ της Αραγωνίας
*Ιάκωβος Β΄ της Αραγωνίας
*Ιάκωβος Α΄ της Κύπρου
*Ιάκωβος Β΄ της Κύπρου
*Ιάκωβος Α΄ της Μαγιόρκα
*Ιάκωβος Β΄ της Μαγιόρκα
*Ιάκωβος Γ΄ της Μαγιόρκα
*Ιάκωβος Ντεσσαλίν: Αυτοανακηρυχθείς αυτοκράτορας Αϊτής.
*Ιάκωβος του Αβέν: Ηγεμόνας Ευβοίας.
*Ιάκωβος ο Φαδρίγος (=Φρειδερίκος) Επίτροπος Δουκάτου Αθηνών.

## Άλλα πρόσωπα
*Ιάκωβος ο Αργείος: Λόγιος του 17ου αιώνα.
*Ιάκωβος ο ιατρός: Έλληνας ιατρός του 5ου αιώνα.
*Ιάκωβος ο μελωδός: Εκκλησιαστικός μελωδός νεότερης εποχής (1760). 
 

Κατηγορία:Αποσαφηνίσεις ονομάτων
ISO 639-1

Το **ISO 639-1** είναι το πρώτο τμήμα του ISO 639, διεθνούς στερεότυπου προτυποποίησης της οικογένειας γλωσσικών κωδικών. Διαμορφώνεται από 136 διγράμματους κωδικούς, που χρησιμοποιούνται για την ταυτοποίηση των μείζονων γλωσσών παγκοσμίως. Οι κωδικοί χρησιμοποιούνται ως συντομεύσεις για την αναγνώριση των γλωσσών. Για παράδειγμα

* Η αγγλική αναπαριστάνεται με το en
* Η γερμανική αναπαριστάνεται με το de (με το γερμανικό όνομα *Deutsch*)
* Η ιαπωνική αναπαριστάνεται με το ja (αν και το ιαπωνικό όνομα είναι *Nihongo*)

Το ISO 639-1 έγινε επίσημη τυποποίηση το 2002, αλλά προϋπήρχε σε μορφή προσχέδιου πριν από αρκετά χρόνια. Ο τελευταίος κωδικός που προστέθηκε ήταν το ht, για την αϊτινή κρεολή γλώσσα στις 26 Φεβρουαρίου 2003. Η χρήση της τυποποίησης προτάθηκε από την RFC 1766 τον Μάρτιο του 1995, και συνεχίστηκε με την RFC 3066 από τον Ιανουάριο του 2001. 

Νέοι κωδικοί ISO 639-1 δεν προστέθηκαν, εφόσον δημιουργήθηκαν κωδικοί ISO 639-2. Τα συστήματα που χρησιμοποιούν ISO 639-1 και 639-2, με προτιμώμενους τους κωδικούς 639-1, δεν χρειάζεται να αλλάξουν την τυποποίησή τους.

Κωδικοί που προστέθηκαν μετά την έκδοση της RFC τον Ιανουάριο του 2001:

## Δείτε επίσης
* Κατάλογος κωδικών ISO 639
* ISO 639-2
* ISO 639-3

## Εξωτερικοί σύνδεσμοι
* ISO 639-1/RA
* www.loc.gov/standards/iso639-2

Κατηγορία:ISO 639
Μισέλ Τραμπλαί

Ο **Μισέλ Τραμπλαί** (*Michel Tremblay*, Μόντρεαλ, Καναδάς, 25 Ιουνίου 1942 - ...) είναι διακεκριμένος γαλλοκαναδός θεατρικός συγγραφέας και μυθιστοριογράφος.

Ο Τραμπλαί (το ονομά του προφέρεται: *Τραμ-μπλαί*) πέρασε τα παιδικά και νεανικά του χρόνια στο Πλατώ Μον-Ρουαγιάλ (Plateau Mont-Royal), που ήταν τότε μία φτωχική γειτονιά κεμπεκιωτών εργατών του Μόντρεαλ. Οι εμπειρίες του σ' αυτήν την γειτονιά έγιναν το κεντρικό θέμα των πρώτων του θεατρικών έργων, αλλά και των πρώτων του μυθιστορημάτων.

Το πρώτο του θεατρικό έργο ήταν *Οι κουνιάδες* (*Les Belles-Sœurs*), που το έγραψε το 1965 και παρουσιάστηκε για πρώτη φορά στο Μόντρεαλ στις 28 Αυγούστου του 1968. Με το έργο αυτό, ο Τραμπλαί ανέδειξε την διάλεκτο Ζουάλ των κατώτερων κοινωνικών στρωμάτων του Κεμπέκ, από παραπαίδι της γαλλικής γλώσσας, σε δυναμικό εκφραστικό μέσο της κεμπεκιώτικης λογοτεχνίας. 

Ακολούθησαν τα θεατρικά έργα *Ωσαννά* (*Hosanna*) και *[[Η δούκισσα του Λανζαί]]* , τα οποία απηχούν τις έντονες κοινωνικές αλλαγές στο Κεμπέκ κατά τις δεκαετίες του 1960 και του 1970, καθώς και το εθνικό αίσθημα των γαλλόφωνων Κεμπεκιωτών, που θα εκφραστεί τελικά με την άνοδο στην εξουσία του εθνικιστικού Κόμματος του Κεμπέκ (Parti Québecois) το 1976 και τα δημοψηφίσματα για ανεξαρτητοποίηση της επαρχίας το 1980 και το 1995. 

Κατά την δεκαετία του 1970, ο Τραμπλαί στράφηκε προς το μυθιστόρημα γράφοντας έξι τόμους με τα «χρονικά» του Πλατώ Μον-Ρουαγιάλ, μεταξύ των οποίων *Η χοντρή από δίπλα είναι έγκυος* (*La grosse femme d'à côté est enceinte*, 1978) και *Η δούκισσα και ο πληβείος* (*La duchesse et le roturier*,  1982).

Δεδηλωμένος ομοφυλόφιλος, έγραψε το σενάριο για μία τηλεοπτική σειρά με τίτλο *Η καρδιά ξεσκέπαστη* (*Le cœur découvert*) και θέμα την ζωή ενός ζευγαριού ομοφυλοφίλων στο Κεμπέκ. 

Τα πιο πρόσφατα έργα του είναι *Το μαύρο τετράδιο* (*Le cahier noir*, 2003) και *Το κόκκινο τετράδιο* (*Le cahier rouge*, 2004).

Το 2005 ανακοίνωσε ότι πάσχει από καρκίνο του φάρυγγα και διέκοψε τις δημόσιες εμφανίσεις του. Παρότι στο παρελθόν ήταν φανατικός υποστηρικτής της ανεξαρτησίας του Κεμπέκ και γι' αυτόν τον λόγο είχε αρνηθεί να γίνει μέλος του τιμητικού Τάγματος του Καναδά, εντούτοις τον Απρίλιο του 2006, δήλωσε πως δεν πιστεύει πλέον σε ένα ανεξάρτητο Κεμπέκ.

Δυστυχώς δεν είναι ιδιαιτέρως γνωστός πέρα από τα σύνορα της πατρίδας του και έργα του δεν έχουν μεταφραστεί στα ελληνικά.

## Παραπομπές


## Πηγές
* Θεατρική Εγκυκλοπαίδεια του Καναδά

## Εξωτερικοί σύνδεσμοι
* 

Κατηγορία:Καναδοί μυθιστοριογράφοι
Κατηγορία:Καναδοί θεατρικοί συγγραφείς
Κατηγορία:Καναδοί σεναριογράφοι
Κατηγορία:ΛΟΑΤ πρόσωπα από τον Καναδά
Ρηνανία-Παλατινάτο

Η **Ρηνανία-Παλατινάτο** (, δηλ. Παλατινάτο της Χώρας του Ρήνου) είναι κρατίδιο της Γερμανίας. Συνορεύει με τα κρατίδια της Έσσης, της Βόρειας Ρηνανίας-Βεστφαλίας, της Βάδης-Βυρτεμβέργης και του Σάαρλαντ. Έχει συνολικό πληθυσμό 4.060.280 κατοίκους (*Οκτώβριος 2004*) και ως πρωτεύουσα την πόλη Μάιντς. Η δεύτερη μεγαλύτερη πόλη είναι το Λούντβιχσχαφεν.

## Γεωγραφία
Η κυρίως ορεινή Ρηνανία-Παλατινάτο διασχίζεται από τον Ρήνο από τα νοτιοανατολικά προς τα βορειοδυτικά. Κατά μεγάλο τμήμα διασχίζεται από το Ρηνανικό Σχιστολιθικό Ορεινό Όγκο (*Rheinisches Schiefergebirge*), τμήματα του οποίου βρίσκονται σχεδόν ολόκληρα στο έδαφος της Ρηνανίας-Παλατινάτου: δυτικά του Ρήνου τα συγκροτήματα 'Αιφελ και Χούνσρυκ, ανατολικά του Ρήνου ένα μεγάλο μέρος του δάσους Βέστερβαλντ και το ακραίο δυτικό τμήμα του Τάουνους. Τα όρη Χαρτς (*Harz*) αποτελούν την άμεση συνέχιση προς βορρά του συγκροτήματος των Βοσγίων, που βρίσκονται στο γαλλικό έδαφος.

### Πόλεις
* Μάιντς, πρωτεύουσα του κρατιδίου, 197.420 κάτοικοι
* Λούντβιχσχαφεν, 163.777 κάτοικοι
* Τριρ, 103.000 κάτοικοι
* Κόμπλεντς, 106.445 κάτοικοι
* Καϊζερσλάουτερν, 99.275 κάτοικοι

## Ιστορία
Η Ρηνανία-Παλατινάτο ιδρύθηκε μετά τον Β΄ Παγκόσμιο Πόλεμο και περιλαμβάνει εκτάσεις του παλαιότερα βαυαρικού Παλατινάτου, των διοικητικών περιοχών Κόμπλεντς και Τριρ της πρώην πρωσικής Ρηνανίας, και της Έσσης.

Βάσει των αποφάσεων της Διάσκεψης του Πότσνταμ η έκταση του κατοπινού κρατιδίου της Ρηνανίας-Παλατινάτου πέρασε στις 15 Ιουλίου 1945 από την αμερικανική στην γαλλική σφαίρα επιρροής. Το κρατίδιο ιδρύθηκε με διάταγμα της Γαλλικής κατοχικής δύναμης στις 30 Αυγούστου 1946. Οι ιστορικά και οικονομικά μέχρι τότε ενωμένες περιοχές της πρωσικής Ρηνανίας χωρίστηκαν, έτσι, σε διαφορετικά κρατίδια (π.χ. Κόμπλεντς – Βόννη). Επίσης, δεν επιτράπηκε η ένωση του νέου κρατιδίου με την, επίσης υπό γαλλική διοίκηση, περιοχή του Σάαρλαντ.

## Πολιτική

### Εκλογές 2016
Στις πιο πρόσφατες εκλογές, το 2016, κέρδισε το κυβερνών κόμμα SPD και πρωθυπουργός παρέμεινε η Μαλού Ντράιερ.

### Εκλογές 2011
Στις βουλευτικές εκλογές του 2011 κέρδισαν οι Πράσινοι. Ο ηγέτης των Φιλελευθέρων, Ράινερ Μπρίντερλε ανακοίνωσε την παραίτησή του.

Στις 16 Ιανουαρίου 2013 εξελέγη νέα πρωθυπουργός (στη θέση του αποχωρήσαντος Κουρτ Μπεκ) η σοσιαλδημοκράτισσα Μαλού Ντράιερ.

## Πρωθυπουργοί της Ρηνανίας-Παλατινάτου
Από το 1947 στο αξίωμα του πρωθυπουργού στο κρατίδιο της Ρηνανίας-Παλατινάτου έχουν υπηρετήσει οι εξής:

## Παραπομπές


## Εξωτερικοί σύνδεσμοι

* Επίσημη ιστοσελίδα
* 

*
Γαδ

Με το όνομα **Γαδ** αναφέρονται τρία διαφορετικά πρόσωπα στην Παλαιά Διαθήκη:

# Ο **Γαδ**, του οποίου το όνομα σημαίνει «καλοτυχία», ήταν γιος του Ιακώβ μέσω της Ζελφά, υπηρέτριας της Λείας που ήταν σύζυγος του Ιακώβ. (Γένεση 30:9-13· 35:26)
# Μία από τις δώδεκα φυλές του Ισραήλ ονομάστηκε έτσι από τον **Γαδ**, που ήταν γιος του Ιακώβ. (Γένεση 46:16· Αριθμοί 1:1-3, 24, 25· Ιησούς του Ναυή 13:24-28).  Ο Μωυσής όρισε τις φυλές Γαδ, Ρουβήν και το μισό της φυλής Μανασσή να κατοικούν σε ομώνυμες περιοχές γης ανατολικά του Ιορδάνη ποταμού.
#  Ο **Γαδ**, προφήτης και οραματιστής, σύγχρονος του Δαβίδ. (1 Σαμουήλ 22:1-5) Χρησιμοποιήθηκε από τον Θεό για να διαπαιδαγωγήσει τον Δαβίδ. (2 Σαμουήλ 24:10-19· 1 Χρονικών 21:9-19)

## Πηγές
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.671.

## Βιβλιογραφία
* *The New Westminster Dictionary of the Bible*, 1970, The Westminster Press, στην αγγλική.
* *[[Ενόραση στις Γραφές]]*, Τόμος 1, 1989, Β. & Φ. Ε. Σκοπιά, στην αγγλική.

Κατηγορία:Γεωγραφία της Βίβλου
Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Κουρτ Μπεκ

-->
}}
Ο **Κουρτ Μπεκ** (*Kurt Beck*, Bad Bergzabern, 5 Φεβρουαρίου 1949) είναι Γερμανός πολιτικός, πολιτευόμενος με το SPD. Ήταν πρωθυπουργός του ομόσπονδου κρατιδίου της Ρηνανίας-Παλατινάτου από τις 26 Οκτωβρίου 1994 ως τις 15 Ιανουαρίου 2013 και από το 2006 μέχρι το 2008 ήταν πρόεδρος του κόμματος.

Είναι γιος πλινθοκτίστη και εργάστηκε ως ηλεκτρολόγος μηχανικός και εκπρόσωπος των εργαζομένων σε εργατικά συμβούλια. Είναι παντρεμένος και έχει έναν γιο. Από το 1972 είναι μέλος του Σοσιαλδημοκρατικού Κόμματος.

## Πρωθυπουργός της Ρηνανίας-Παλατινάτου
Το 1993 εκλέχθηκε πρόεδρος του κρατιδιακού SPD της Ρηνανίας-Παλατινάτου και το 2003 αντιπρόεδρος του ομοσπονδιακού κόμματος. Ο Μπεκ ανήκει στο ρεύμα των δεξιών σοσιαλδημοκρατών, πράγμα που φαίνεται και από τον συνασπισμό που σχημάτισε στην κρατιδιακή βουλή: προτίμησε τον συνασπισμό με το φιλελεύθερο FDP αντί με τον παραδοσιακό, αριστερό σύμμαχο των σοσιαλδημοκρατών, τους Πράσινους.

## Πρόεδρος του κόμματος
Από το 2003 ήταν αντιπρόεδρος του Σοσιαλδημοκρατικού Κόμματος, αρχικά υπό την προεδρία του Γκέρχαρντ Σρέντερ, αργότερα του Φραντς Μιντεφέρινγκ και τελικά του Ματίας Πλάτσεκ.

Κατόπιν της παραίτησης του Πλάτσεκ για λόγους υγείας στις 10 Απριλίου 2006, ο Μπεκ ανέλαβε προσωρινά τα καθήκοντα του προέδρου. Στις 14 Μαΐου εξελέγη πρόεδρος του κόμματος.

Όταν στις 7 Σεπτεμβρίου 2008 ο υπουργός εξωτερικών Φρανκ-Βάλτερ Σταϊνμάιερ ανακοίνωσε ότι θα είναι ο υποψήφιος καγκελάριος του Σοσιαλδημοκρατικού Κόμματος στις κοινοβουλευτικές εκλογές που θα διεξάγονταν το φθινόπωρο του 2009, ο Κουρτ Μπεκ παραιτήθηκε από τη θέση του. Κατόπιν ο Σταϊνμάιερ ανέλαβε προσωρινά πρόεδρος του κόμματος.

## Πηγές


## Εξωτερικοί σύνδεσμοι

* Επίσημη ιστοσελίδα

Μπεκ Κουρτ
Ανατολιακές γλώσσες

Οι **ανατολιακές γλώσσες** ή **γλώσσες της Ανατολίας** είναι μια ομάδα εξαφανισμένων ινδοευρωπαϊκών γλωσσών που ομιλούνταν στην Μικρά Ασία (Ανατολία). Η καλύτερα μαρτυρoύμενη από αυτές είναι η Χεττιτική.

Κατάλογος ανατολιακών γλωσσών:
* Χεττιτική (*nesili*), μαρτυρείται από το 1900 π.Χ. ως το 1100 π.Χ., επίσημη γλώσσα της Χεττιτικής Αυτοκρατορίας.
* Λουβική (*luwili*), στενά συγγενική με τη χεττιτική, μιλιόταν σε γειτονικές περιοχές, κάποιες φορές κάτω από χεττιτικό έλεγχο.
** Σφηνοειδής Λουβική, γλώσσες και παραθέματα σε χεττιτικά κείμενα.
** Ιερογλυφική Λουβική σε σφραγίδες και επιγραφές σε βράχους.
* Παλαϊκή, μιλιόταν στην βορειοκεντρική Μικρά Ασία, εξαφανίστηκε περίπου τον 13ο αιώνα π.Χ., γνωστή μόνο αποσπασματικά από παραθέματα προσευχών σε χεττιτικά κείμενα.
* Καρική, μιλιόταν στην Καρία, αποσπασματικά μαρτυρημένη από γκράφιτι από Κάρες μισθοφόρους στην Αίγυπτο περίπου από τον 7ο αιώνα π.Χ., εξαφανίστηκε περίπου τον 3ο αιώνα π.Χ..
* Λυκική, που μιλιόταν στην Λυκία, και Λυδική, που μιλιόταν στη Λυδία, προεχόμενες από τη χεττιτική της Εποχής του Σιδήρου ή Λουβικές διάλεκτοι, εξαφανίστηκαν και οι δύο περίπου την 1ο αιώνα π.Χ., αποσπασματικά μαρτυρημένες.
* Πισιδική και Σιδητική, αποσπασματικά μαρτυρούμενες.

*
Κατηγορία:Αρχαίες γλώσσες
Κατηγορία:Εξαφανισμένες γλώσσες της Ασίας
Κατηγορία:Εξαφανισμένες γλώσσες της Ευρώπης
Μαδαγασκάρη (ταινία, 2005)

Η ***Μαδαγασκάρη*** (αγγλικά: *Madagascar*) είναι αμερικανική ταινία κινουμένων σχεδίων CGI (δημιουργημένη με τη χρήση ηλεκτρονικών υπολογιστών) κωμωδίας και περιπέτειας. Δημιουργήθηκε από τους Τομ Μακ Γκραθ και Έρικ Ντάρνελ, και διανεμήθηκε από την DreamWorks Animation και την PDI/Dreamworks. Το όνομα της οφείλεται στο ότι η υπόθεση της ταινίας εκτυλίσσεται στη Μαδαγασκάρη. Προβλήθηκε για πρώτη φορά στον κινηματογράφο στις ΗΠΑ στις 27 Μαΐου 2005 και στην Ελλάδα (όπου διανεμήθηκε από την Odeon) στις 27 Οκτωβρίου 2005. Στους κεντρικούς χαρακτήρες της ταινίας τις φωνές τους δανείζουν οι Μπεν Στίλερ, Τζέιντα Πίνκετ Σμιθ, Κρις Ροκ, Ντέιβιντ Σουίμερ και Σάσα Μπάρον Κόεν.

Η ταινία απέσπασε μέτρια υποδοχή από τους κριτικούς αλλά σημείωσε εισπρακτική επιτυχία, καθώς ήταν η έκτη ταινία με τις μεγαλύτερες εισπράξεις το 2005. Στη συνέχεια, δημιουργήθηκε ένα franchise υπό τον ίδιο τίτλο, το οποίο συμπεριλαμβάνει τα sequels *[[Μαδαγασκάρη 2: Απόδραση από την Αφρική]]* (2008) και *[[Μαδαγασκάρη 3: Οι φυγάδες της Ευρώπης]]* (2012), την τηλεοπτική σειρά κινουμένων σχεδίων *[[Οι Πιγκουίνοι της Μαδαγασκάρης]]* (2009), την ταινία ''Οι'' ''Πιγκουίνοι της Μαδαγασκάρης'' (2014), αρκετές ταινίες μικρού μήκους, βιντεοπαιχνίδια, ατραξιόν σε θεματικά πάρκα και θεατρικά έργα.

## Πλοκή

Στον ζωολογικό κήπο του Σέντραλ Παρκ στη Νέα Υόρκη, τέσσερα ζώα που δεν αντέχουν την καταπίεση να ζουν φυλακισμένα, πήραν την απόφαση να αποδράσουν και να πάνε να ζήσουν στη Μαδαγασκάρη. Πρόκειται για ένα λιοντάρι αρχηγό με πολλά όνειρα, μία ζέβρα με απίστευτο χιούμορ, μία δυναμική ιπποπόταμο και μια κατά φαντασίαν ασθενή καμηλοπάρδαλη. Όντως καταλήγουν στη Μαδαγασκάρη, λόγω των αλλοπρόσαλλων πράξεών τους. Εκεί, συναντούν τρεις λαιμούριους: τον Βασιλιά Τζούλιαν XIII, τον Μορίς και τον Μορτ.

## Διανομή

## Συντελεστές
* Σκηνοθετική Επιμέλεια: Πέτρος Δαμουλής
* Μετάφραση: Κάτια Πρωτογεροπούλου
* Προσαρμογή: Πέτρος Δαμουλής
* Στίχοι: Πέτρος Δαμουλής
* Μουσική Εμπιμέλεια: Πέτρος Δαμουλής

## Παραπομπές


## Εξωτερικοί σύνδεσμοι

* Επίσημη ιστοσελίδα
* ''Μαδαγασκάρη'' στο IMDb

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2005
Κατηγορία:Ταινίες με μουσική σύνθεση Χανς Ζίμμερ
Κατηγορία:Ταινίες παραγωγής DreamWorks
Κατηγορία:Ταινίες κινουμένων σχεδίων της DreamWorks Animation
Κατηγορία:Αγγλόφωνες ταινίες
Κατηγορία:Αμερικανικές buddy ταινίες
Κατηγορία:Κωμικές ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Μαδαγασκάρη (franchise) ταινίες
Κατηγορία:Ταινίες σε σκηνοθεσία Έρικ Νταρνέλ
Κατηγορία:Ταινίες σε σκηνοθεσία Τομ ΜακΓκαρθ
Κατηγορία:Ταινίες κινουμένων σχεδίων του 2005
Ινδοϊρανικές γλώσσες

Οι **Ινδοϊρανικές γλώσσες** είναι ο ανατολικότερος κλάδος των Ινδοευρωπαϊκών γλωσσών.

Κατάγονται από ένα κοινό πρόγονο, την πρωτοϊνδοϊρανική.

Διαιρούνται σε τέσσερις υποομάδες:
* τις Ινδικές γλώσσες (ή ινδοάριες), μαρτυρημένες από τη 2η χιλιετία π.Χ., ανάμεσά τους η Σανσκριτική, η Χίντι / Ουρντού, η Πάλι, η Μπενγκάλι, η Μαράτι κ.ά.
* τις Ιρανικές γλώσσες, μαρτυρημένες περίπου από το 1000 π.Χ., ανάμεσά τους η Αβεστική, Περσική, η Τατζικική, η Κουρδική κ.ά.
* τις Δαρδικές γλώσσες, ανάμεσά τους η Κασμίρι.
* τις Νουριστάνι γλώσσες

*
Σκύφος

[300px|thumb|right|Αττικός μελανόμορφος Σκύφος με παράσταση οπλίτη, από τη [Σικελία.]]
Ο **σκύφος** ήταν είδος αρχαίου ελληνικού αγγείου, ένα είδος πλατιού («ευρύστομου») ποτηριού με δυο λαβές («δίωτον»). Ήταν μια από τις πιο δημοφιλείς μορφές κυπέλλου στην αρχαία Ελλάδα. Για τα αγγεία αυτής της μορφής χρησιμοποιούνταν περιστασιακά και οι ονομασίες *κοτύλη* ή *κότυλος*, αν και αυτή φαίνεται να ήταν μια γενική ονομασία για διάφορες μορφές κυπέλων.. 

Μια παραλλαγή του σκύφου με κωνικό σώμα και θηλή αντί για πόδι, ένα σχήμα που παραπέμπει σε γυναικείο στήθος, ονομαζόταν *μαστός*. Η παραλλαγή του μαστού με επίπεδη βάση, χείλος που προεξέχει και λαβές να καμπυλώνουν προς τα επάνω αποκαλείται μαστοειδές κύπελλο 

Ο σκύφος κατασκευαζόταν ανάλογα με την οικονομική δύναμη του κατόχου, δηλαδή από ξύλο ή πηλό, (κεραμικό) ή από ευγενές μέταλλο, ασήμι ή χρυσό. Συνήθως έφερε ανάγλυφες παραστάσεις. Στην αρχαιότητα ήταν και μέσον δια του οποίου επιχειρούσαν ειδική μαντική τέχνη, τη σκυφομαντεία.

Το σκεύος αυτό έφθασε μέχρι τη σημερινή εποχή με το νεοελληνικό κοινό όνομα «τάσι» ή «καυκί».


Αρχείο:Skyphos birds Louvre CA3822.jpg|Κορινθιακός σκύφος του 740-730 π.Χ. με παράσταση πουλιών, Λούβρο.


## Παραπομπές


## Εξωτερικοί σύνδεσμοι
*